Държавен вестник, бр. 11, 2015 г., стр. 27

БРОЙ  11	
Д Ъ Р Ж А В Е Н  В Е С Т Н И К 	
СТР.  27  
4.3. Дейността по специалността „Детска 
хирургия“ се осъществява в самостоятелна 
болнична структура – клиника или отделение, 
отговаряща на следните изисквания:
4.3.1. В структурата се извършват планови опе-
рации с малък и среден обем и сложност, както 
и спешни операции в пълен обем.
4.3.2. В структурата работят най-малко двама 
лекари, които притежават призната медицинска 
специалност по детска хирургия или единият 
от тях е с призната медицинска специалност по 
детска хирургия, а другият с призната специал-
ност по обща хирургия. Най-малко един от тях 
трябва да притежава сертификат за лапароскопия 
и един за торакоскопия.
4.3.3. В структурата се извършват най-малко 
100 операции годишно.
4.3.4. Болницата, в която е разположена 
структурата, трябва да разполага на територи-
ята си с клинична лаборатория от II ниво на 
компетентност, микробиологична лаборато-
рия – собствена или по договор, и структура 
по патоанатомия – собствена или по договор 
с друго лечебно заведение на територията на 
населеното място.
4.3.5. Лечебното заведение трябва да разполага 
със следната апаратура: ехограф – 1 бр.; рентге-
нов апарат за скопия и графия; КАТ и/или МРТ, 
разположени на територията на населеното място 
(като се осигури 24-часов достъп, включително 
в условия на спешност).
4.4. Дейността по специалността „Пластич-
но-възстановителна и естетична хирургия“ се 
осъществява в самостоятелна болнична струк-
тура – клиника или отделение, отговаряща на 
следните изисквания:
4.4.1. В структурата се извършва лечение на 
изгаряния, измръзвания, мекотъканни кожни 
дефекти от различно естество, последствия от 
изгаряния и травми, вродени и придобити кожни 
дефекти, естетични процедури по повърхността 
на тялото, реконструктивни операции.
4.4.2. В структурата работят най-малко двама 
лекари с призната медицинска специалност по 
пластично-възстановителна и естетична хирургия 
или един лекар с призната медицинска специал-
ност по пластично-възстановителна и естетична 
хирургия и един лекар специализант по плас-
тично-възстановителна и естетична хирургия.
4.4.3. Структурата обслужва най-малко по 
380 преминали пациенти годишно на всеки 
10 легла по стандарта на специалността, включва-
щи операции със среден и малък обем на работа.
4.4.4. Болницата, в която е разположена 
структурата, трябва да разполага на територи-
ята си с клинична лаборатория от II ниво на 
компетентност и микробиологична лаборатория 
на територията на лечебното заведение или по 
договор.
4.5. В структура от специалността „Хирургия“ 
от II ниво на компетентност е допустимо извърш-
ване на дейностите от II ниво на компетентност 
по специалностите „Ортопедия и травматология“, 
„Урология“, „Гръдна хирургия“ при спазване на 
изискванията на съответните медицински стан-
дарти относно налични специалисти и оборудване, 
както и дейностите от II ниво на компетентност 
по „Детска хирургия“, „Съдова хирургия“, „Плас-
тично-възстановителна и естетична хирургия“ 
при спазване на изискванията относно налични 
специалисти и оборудване.
5. Изисквания за осъществяване на специал-
ностите „Хирургия“, „Съдова хирургия“, „Детска 
хирургия“ и „Пластично възстановителна хирур-
гия“ от III ниво на компетентност в болница за 
активно лечение:
5.1. Дейността по специалността „Хирургия“ 
се осъществява в самостоятелна болнична струк-
тура – клиника или отделение, отговаряща на 
следните изисквания:
5.1.1. В структурата се извършва оперативно 
лечение с малък, среден, голям и много голям 
обем и сложност на всички заболявания на 
гастроинтестиналната система, чернодробно-
жлъчната система, далака, ретроперитонеално-
то пространство, щитовидната, надбъбречните 
жлези и млечните жлези, ануса и перианалното 
пространство и други, изискващи отстраняване 
на част или цял орган; поставяне на импланти; 
намеса върху един или повече органи на един 
етап; едновременна намеса върху орган/органи от 
две области/кухини; остър хирургически корем; 
заболявания, изискващи високоспециализирани 
оперативни процедури.
5.1.2. В структура по хирургия от трето ниво 
на компетентност работят най-малко десет 
лекари, от които шест с призната медицинска 
специалност по хирургия. За осъществяване на 
диагностичните дейности лечебното заведение, 
в което има структура по хирургия от трето 
ниво на компетентност, трябва да разполага с 
четирима лекари с придобита квалификация за 
извършване на ехография, както и петима лекари 
с придобита квалификация за извършване на 
горна и долна ендоскопия.
5.1.3. В структура по хирургия от трето ниво 
на компетентност се извършват най-малко 
1000 операции годишно, от които поне 50 % с 
голям и много голям обем и сложност.
5.1.4. Болницата, в която е разположена 
структурата, трябва да разполага с клинична 
лаборатория от II или III ниво на компетент-
ност, микробиологична лаборатория – собствена 
или по договор, патоморфологична лаборатория 
на територията на болницата и вирусологична 
лаборатория (възможно е по договор с друго 
лечебно заведение).
5.1.5. Лечебното заведение трябва да разпо-
лага с възможност за достъп до структура по 
патоанатомия, намираща се на територията на 
населеното място.
5.1.6. Лечебното заведение трябва да раз-
полага със следната апаратура: операционни 
маси – 5 бр.; операционни лампи – 5 бр.; апа-
ратура за лапароскопска хирургия; ултразвуков 
нож; аргон-плазмен коагулатор; ехограф 3D и 
доплер, разположени на територията на болни-
цата; апаратура за пълен обем горна и долна 
ендоскопия, разположена на територията на 
болницата; рентгенов апарат за скопия и графия, 
разположен на територията на болницата; КАТ и/
или МРТ на територията на лечебното заведение